### Beslutningstema

Budgetopfølgning pr. 31. august 2025, herunder godkendelse af bevillingsmæssige ændringer.

### Sagsfremstilling

I henhold til økonomiske procedurer for 2024 gennemføres 2 bevillingskontroller i løbet af året. 1. kontrol pr. 30. april 2025 og 2. kontrol pr. 31. august 2025.

Budgetopfølgningen indeholder generelle bemærkninger og konklusioner fra de specifikke budgetopfølgninger pr. 31. august 205 til fagudvalgene.

|  |  |  |  |  |  |  |  |
| --- | --- | --- | --- | --- | --- | --- | --- |
| I 1.000 kr. | Forbrug ultimo august 2025 | Korrigeret budget 2025 | Oprindeligt budget 2025 | Forbrug% i forhold til korrigeret budget | Ønsket bevillings-ændring | Forventet afvigelse | Forventet regnskab |
| Indtægter i alt | -2.106.901 | -3.128.124 | -3.134.765 | 67,35% | 18.786 | 0 | -3.109.338 |
| Driftsudgifter i alt | 1.940.374 | 3.052.776 | 3.045.427 | 63,56% | -16.186 | 47.710 | 2.988.880 |
| Serviceudgifter | 1.392.660 | 2.148.712 | 2.141.611 | 64,81% | 6.474 | 31.530 | 2.123.656 |
| Indkomstoverførsler | 465.971 | 749.112 | 748.791 | 62,20% | -18.360 | 15.370 | 715.382 |
| Uden for servicerammen | 81.743 | 154.952 | 155.025 | 52,75% | -4.300 | 810 | 149.842 |
| Renter i alt | -8.819 | -7.500 | -7.500 | 117,59% | 0 | 400 | -7.900 |
| RESULTAT AF ORDINÆR DRIFT | -175.346 | -82.848 | -96.838 | 211,65% | 2.600 | 48.110 | -128.358 |
| Anlægsudgifter i alt | 77.770 | 237.803 | 89.400 | 32,70% | 0 | 109.010 | 128.793 |
| RESULTAT SKATTEFINANSIERET I ALT | -97.577 | 154.955 | -7.439 | -62,97% | 2.600 | 157.120 | 434 |

**Samlet konklusion i forhold til korrigeret budget**Samlet forventes et mindreforbrug på 157,1 mio. kr. i forhold til det korrigerede budget som sammensættes af udsving på såvel driftsudgifter (mindreforbrug 47,7 mio. kr.), renter (merindtægt 0,4 mio. kr.) som anlægsudgifter (mindreforbrug 109,0 mio. kr.).

De samlede **driftsudgifter** udviser en forbrugsprocent på 63,56 % efter årets første 8 måneder og dermed et pænt stykke under det forventede forbrug efter 8 måneder på 66,67 %.

Ved budgetopfølgningen er der en forventning om et mindreforbrug i forhold til det korrigerede budget på 47,7 mio. kr., som sammensættes af et forventet mindreforbrug på serviceudgifter på 31,5 mio. kr., et forventet mindreforbrug på indkomstoverførsler på 15,4 mio. kr. og et forventet mindreforbrug uden for servicerammen på 0,8 mio. kr.

På **serviceudgifter** er de væsentligste mindreforbrug på erhverv (2,5 mio. kr.), administration (5,5 mio. kr.), centrale puljer (6,3 mio. kr.), voksen/social (4,9 mio. kr.), sundhed (3,1 mio. kr.), pleje og omsorg (11,5 mio. kr.), fritid og idræt (2,6 mio. kr.) og arbejdsmarkedsområdet (5,7 mio. kr.).

Modsatrettet forventes et merforbrug på teknik og ejendomme (5,5 mio. kr.), uddannelse (2,6 mio. kr.) og dagtilbud (2,4 mio. kr.)

Samlet forventes et mindreforbrug på serviceudgifterne på 31,5 mio. kr.

På **indkomstoverførsler** forventes et samlet mindreforbrug på 15,4 mio. kr., som primært kan henføres til et forventet mindreforbrug på 10,3 mio. kr. på kontante ydelser, indkomstoverførsler og et mindreforbrug på driftsudgifter til aktivering,Helen Dahl. på 8,2 mio. kr.

I forhold til udgifter **uden for servicerammen** er forventningen et mindreforbrug på 0,8 mio. kr. som primært kan henføres til pleje og omsorg (tomgangshusleje).

På **anlægssiden** ligger forbrugsprocenten ultimo august på 32,70 %, hvilket svarer til et forbrug på 77,8 mio. kr. Det korrigerede budget er 237,8 mio. kr.

På anlæg forventes et samlet mindreforbrug på 109,0 mio. kr., som hovedsageligt kan henføres til periodeforskydninger under Økonomiudvalget (46,7 mio. kr.) og Teknik- og Miljøudvalget (38,6 mio. kr.). Ved årets udgang vil uforbrugte midler på igangværende anlægsprojekter blive søgt overført til 2026.

**Samlet konklusion i forhold til servicerammen (oprindeligt budget)**Økonomiaftalen mellem regeringen og KL indeholder fortsat muligheder for sanktioner såfremt landets kommuner under ét ikke holder sig inden for den aftalte serviceramme, der måles i forhold til det oprindelige budget.

Ved budgetopfølgningen udgør de afholdte serviceudgifter 1.392,7 mio. kr. hvilket svarer til 65,03 % af det oprindelige budget og 64,81 % af det korrigerede budget og dermed under de forventede 66,67 %.

Ved budgetopfølgningen forventes der serviceudgifter på 2.123,7 mio. kr., hvilket er 17,9 mio. kr. mindre end det oprindelige budget hvilket understøtter en forventning om overholdelse af rammen.

Bevillingsmæssige ændringer

Samlet søges der ved budgetopfølgningen om tillægsbevilling på 2,600 mio. kr., som fragår kassebeholdningen.

### Indstilling Direktionen indstiller,

at den samlede budgetopfølgning pr. 31. august 2025 for Tønder Kommune godkendes,
at der godkendes bevillingsmæssige ændringer i forbindelse med budgetopfølgningen på 2,600 mio. kr. som fragår kassebeholdningen, og
at indstillingen videresendes til Kommunalbestyrelsen.

**Beslutning fra Økonomiudvalget den 23. oktober 2025, pkt. 4:**

Indstillingen anbefales.

Kurt Koch deltog ikke i mødet.

### Beslutning

Indstillingen godkendt.